Faren til den 21-årige mand, der begik selvmord i Aalborg Arrest for godt to år siden, vil nu sagsøge Kriminalforsorgen. Jim Karlsen mener, at Kriminalforsorgen svigtede og ikke gjorde nok for hans søn, da han sad varetægtsfængslet i Aalborg Arrest i april 2012. Her hængte den 21-årige sig selv. Faren og hans advokat Claus Bonnez har netop fået den stævning, der betyder, at de kan trække Kriminalforsorgen i retten. Ifølge Jim Karlsen har han også fået fri proces til at føre sagen. Med stævningen i hånden kan sagen tages op inden for et år.

Opsummering:
Faren til den 21-årige mand, der hængte sig selv i Aalborg Arrest for snart to år siden, vil nu trække Kriminalforsorgen i retten.